USKRSNI ZEKO

Krezub zeko  
šara jaja  
proljetnoga  
cvjetnog sjaja.  
  
Košaricu  
šumom nosa,  
šara jaja  
crnog kosa.  
  
Do otoka,  
trči, hita,  
za pačiće  
male pita.  
  
Sunce grije,  
jasen pupa,  
srce zeki  
snažno lupa.  
  
Uskrs zeko  
rado ima,  
pisanice  
dijeli svima.

Odgovori na pitanja punim rečenicama u svoje bilježnice.

1. Koja je tema ove pjesme?
2. Kakav je zeko?
3. Što zeko radi?
4. Što zeko nosi šumom?
5. Čija jaja zeko šara?
6. Za koga zeko pita?
7. Što seko dijeli svima?
8. Koliko kitica ima pjesma?
9. Koliko stihova ima svaka kitica?
10. Napiši riječi koje se na kraju retka podudaraju ili rimuju.

PRVA KITICA:   
DRUGA KITICA:

TREĆA KITICA:

ČETVRTA KITICA: